ઘણાં વર્ષો પછી શાસક ભાજપને શાસનનો જવાબ આપવો પડે તેવી સ્થિતિ આવી છે, તો બીજી બાજુ ઘણાં વર્ષો બાદ વિપક્ષ કોંગ્રેસ શાસકપક્ષનો કંઈક જવાબ માગી શકે તેવી સ્થિતિમાં આવ્યો છે, જોકે વિધાનસભામાં અધ્યક્ષ સામે અવિશ્વાસની દરખાસ્ત પાછી ખેંચવામાં અને ત્રણ ધારાસભ્યોની સત્તા પાછી ખેંચવામાં સત્તા અને વિપક્ષે સામસામે ખેંચેલી તલવારો પાછી ખેંચતાં ભલે ઘીનાં ઠામમાં ઘી પડયું તેમ કહેવાય પણ વાસ્તવમાં કુલડીમાં ગોળ ભાંગ્યો હોય તેવું લાગે છે.